***Η πολύ λαίμαργη αρκούδα***

***που έφαγε όλο το δάσος***

Κατάπιε όλα τα δέντρα,

όλα τα φύλλα,

όλους τους κατασκηνωτές,

όλες τις καλύβες,

όλα τα έντομα,

όλα τα ζώα,

ήπιε όλο το νερό από το ρυάκι,

πήγε στο δρόμο με ένα παιδάκι,

έφαγε ένα μικρό αυτοκινητάκι.

Και πράγμα που δεν πρέπει,

δεν άφησε ούτε ρίζα,

ούτε χορτάρι,

ούτε μαργαριτάρι!

Κι έμεινε μεμιάς

στη μέση μιας

μεγάλης ερημιάς!

« Τα ΄χαψα όλα –είπε-

μια κι έξω, ώρα

 τώρα να χωνέψω

τα φίδια

 και τις αλεπούδες

τις κακομοίρες ».

Είδε τότε να

΄ρχονται από μακριά

κάτι κυνηγοί με

μεγάλα όπλα!

 « Αχ!-σκέφτηκε-

τι συμφορά!

Έρχονται να με

σκοτώσουν να

με κάνουνε χαλί

και σακάκια!

Τι τις ήθελα

τις τρέλες;

Τι τρομάρα! Τι τρεμούλα!

Αχ μανούλα μου, γλυκιά

μανούλα»

Τι να κάνει, τι;

Ούτε δάσος να

τρέξει, ούτε δέντρα

να κρυφτεί!

« Αχ -φώναξε-τι φρίκη!

έφαγα το δάσος που

με έκρυβε!

Δεν άφησα ούτε φύλλο!

Ήτανε μεγάλο κρίμα

να φάω και το τελευταίο δέντρο!

Δεν υπάρχει άλλη λύση!

Προτού με κάνουν λιώμα,

πρέπει αυτή η ερημιά

να ξαναβλαστήσει »

είπε η αρκούδα,

κι άνοιξε το στόμα

και έβγαλε όλα τα δέντρα

και τα φυτά,

τα ζώα, τα πουλιά

και τους κατασκηνωτές,

τις καλύβες, τους λαγούς

τις αλεπούδες και τα φίδια,

τις πέτρες, τα ελαφάκια,

και του δάσους

τα αγρινάκια.

Έκανε η αρκούδα

ένα πηδηματάκι,

στο δασάκι χώθηκε,

κρύφτηκε και σώθηκε!

Κι από τότε της κόπηκε

η λαιμαργία και τρώει

τις μύγες μία μία!

**ΟΡΕΣΤΗΣ ΣΤΥΛΙΑΝΟΥ**